# Garròssa

Garròssa (Garrosse en francés) qu'ei ua anciana comuna gascona situada dens lo departament de las Lanas e la region de Navèra Aquitània, ancianament d'Aquitània. Lo 1èr de genèr de 2019, que fusionè dens la comuna navèra de Morcens la Navèra.

## Toponimia

Las fòrmas ancianas que son Garrosse (Sanctus Martinus de ~), aus sègles XI-XII, Garosse (mote de ~), en 1275, Garosse, en 1277, Gairosse, en 1301, Garosse, en 1647 (mapa), Garros, en 1714 e 1733 (mapas). Dauzat e Rostaing qu'i veden un radical prelatin gar-, present dens lo gascon garro, « ròc », damb lo sufixe aquitanic -òssa. Negre, citat per Bénédicte Boyrie-Fénié, que supausa un preceltic *carra, « pèira ». Mès la geologia que s'opausa a l'idèa deu ròc e de la pèira. Lo sens de l'element garr-, damb -r-multipla articulada e atestada dens las atestacions mei ancianas, qu'es pr'aquò de mau precisar, mès que deu estar d'origina aquitanica segon Bénédicte Boyrie-Fénié. Que's pòt pensar a nocions ligadas a divèrsas esséncias vegetalas, a garrolha, present enqüèra en gascon medoquin, damb lo sens de « copa o de talhadís de casses », au lengadocian garrossa, « toja » o a garrús, « rebrotada, barta », o a toponimes com La Garròssa, aus Jarossas nòrd-occitans, « lòc on i a veces ». Comparar dab Garrei.
Segon Xavier Delamarre, Garròssa qu'èra gārossa, la proprietat de Gāros, nom celtic atestat; mès Delamarre qu'escriu Garosse e ua confusion ei pas impossibla.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2008 | deceme de 2018 | Rose-Marie Abraham | divèrs esquèrra | Retirada de l'Educacion nacionau |
| març de 2001 | 2008 | Louis Le Cuff | | professor de licèu professionau |
| març de 1977 | 2001 | Louis Nières | | retirat |
| | 1977 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna qu'èra deu canton de Morcens; qu'es adara deu canton du Pays morcenais tarusate (en francés).

## Demografia

modificar « persona »  v · d · m 
Evolucion demografica Populacion comunala actuala (2013): 299, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 268 | 257 | 263 | 311 | 314 | 348 | 364 | 376 | 367 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 378 | 405 | 415 | 442 | 461 | 412 | 420 | 414 | 436 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 412 | 388 | 384 | 352 | 326 | 297 | 286 | 242 | 237 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 255 | 233 | 208 | 247 | 285 | 298 | 334 | 330 | 323 330 |
| 2009 | 2010 |
| 315 322 | 312 319 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ Top'Òc Diccionari toponimic occitan del Congrès permanent de la lenga occitana.
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 311
* ↑ Bénédicte Boyrie-Fénié, Dictionnaire toponymique des communes, Landes et Bas-Adour, ed. Institut occitan e CAIRN, Pau, 2005, p. 104
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 156, 298, 348
* Portau de Gasconha